NETFLIXOVA SERIJA
Devi, mislim da znaš zašto smo ovdje.
Zbog užasne glasine o Aneesi koju si…
Sranje, evo ga! Devi će čuti svoga boga.
…nesumnjivo čula.
Aneesa kaže da ste ti i ona prijateljice
i mislim da joj sad treba potpora.
Čekajte, ovdje sam jer smo dobre prijateljice?
Da, to baš ima smisla.
Želimo da ostaneš u školi Sherman Oaks.
Devi, možeš li joj pomoći da osjeti potporu drugih?
Naravno, da barem možemo naći kretena koji je pokrenuo glasinu.
U redu je. Pritajit ću se i pričekati
da netko nađe test za trudnoću u WC-u
i da me svi zaborave.
Znaš što? Ne!
-Devi ima pravo! -Imam?
Ovo je možda trenutak da budem ravnateljica o kojoj sam sanjala.
Zvat ću sve koji su bili na štafeti
dok netko ne progovori.
Devi je znala da će svi tragovi
dovesti do nje.
Morala je baciti metaforičke šiljke pod kotače.
Znate što? Učenik treba voditi istragu. Tinejdžeri neće cinkati boomerici.
To me vrijeđa. Čvrsto sam u generaciji X.
Ali shvaćam te
i imam naporan dan, pogotovo jer moram dokučiti
zašto fontane smrde na ljudski izmet.
Dobro.
Možeš ti.
Sad je Devi samo trebala sabotirati potragu
i izvući će se prije nego što kažete utjecanje na svjedoke.
…IZDALA PRIJATELJICU
Devi je uvjeravala sebe da Aneesa ne mora znati istinu.
Povrijedila bi je.
A sad joj je trebala prijateljica, što je Devi planirala biti
kad nekog drugog okrivi za glasinu.
Da započnemo istragu?
Samo malo. Dopisujem se s Benom.
Nemojmo zaboraviti da je uletjela Devinom bivšem
čim joj se ukazala prilika.
Ne, Devi, nisi rekla Aneesi da ti je Ben bivši.
Nije ona kriva.
Sestrinstvo, čarobne hlače i tako dalje.
Evo, završila sam.
Podržavao me u ovome.
Sigurna sam da jest.
Pokretač glasine znao je da je istina.
Sigurno je iz tvoje stare škole. Tko se prebacio odande?
Samo ja.
Pada li ti još tko na pamet
tko ima veze ondje? Bilo tko?
Znam djevojku koja ima bratića u nogometnoj momčadi.
Vidi kako smišljaš nove tragove. U mušku svlačionicu!
Dobro.
Dakle, Dariuse, jesi li pokrenuo glasinu da je Aneesa anoreksična?
Tko je Aneesa?
Ja.
Anoreksična si? Žao mi je.
Poštedi nas glume, Dariuse. Znam da si ti to učinio.
Bez uvrede, ali zašto bih pokrenuo glasinu o nekoj drugašici?
I da se zna, možda igram američki nogomet,
ali sam i feminist
i ne bih pokrenuo tako mizoginu glasinu.
U redu. Super stav, Dariuse.
Idemo odavde.
Možda on nije kriv.
Što ima, ekipa? Slušajte.
Vaš je dečko razvalio prvi nacrt rada
i večeras ga šaljem svim koautorima
da date konačno odobrenje, a kad svi potvrdite,
ovo će djetešce biti objavljeno u časopisu Stanična biologija!
Ti ćeš biti u časopisu i ti ćeš biti u časopisu!
To!
Kamala, možemo li razgovarati?
Samo želim reći da si bila vrijedan dodatak laboratoriju
i oprosti ako sam bio strog prema tebi.
U redu je. Gledala sam američke tinejdžerske filmove i šikaniranje.
Uglavnom, mislim da si zaslužila malo vremena s dr. Petersom.
Ako to želiš.
Dobiva li peroksisom membranske sastojke iz endoplazmatskog retikuluma?
Daj da razmislim. Znaš da dobiva! Primi! Super! Može doručak sutra?
Najvažniji obrok u danu. Savršeno.
Savršeno. Dobro. Tko želi otvoriti boce jer…
Da vidimo.
Bok, Eve!
Trebala si doći na žensku večer u Knjižnici.
Čekaj, školska knjižnica ima queer žensku večer?
Ne, draga. Knjižnica je bar u Silver Lakeu.
Bila si u baru? Baru s alkoholom za odrasle?
Da, Fabiola. Ne budi šokirana.
Nije li to ilegalno?
Znaš što je još bilo ilegalno? Lezbijstvo.
Neke zakone vrijedi prekršiti da bismo podržale zajednicu.
Ne možemo svi provoditi svaku večer družeći se s robotima.
Sasha, daj! To je bilo zlobno!
Šalila sam se. Zna da sam se šalila.
Da, naravno.
Bilo je duhovito. Bilo je dobro.
Ali moram ići, pa se vidimo poslije.
Vidimo se!
Vjeruj mi. Sjeti se mogućih ljudi…
Bok, što radite?
Devi mi pomaže pronaći gada koji je pokrenuo glasinu.
Pravi zločin? Želim i ja.
Mislim da je sve pod kontrolom. Ne trebam tuđu pomoć.
-Koga ste ispitivale? -Dariusa Cartera.
Zašto bi ga ispitivala? U subotu nije ni bio na štafeti.
Volontirao je u klinici.
Da, puno učim o Dariusu.
Kreni od toga tko je rekao Aneesi.
To sam ja rekla.
Dobro. Moram ići.
Imam audiciju za reklamu o sigurnosti u prometu.
Dobit ćeš ulogu.
Nitko ne može bolje odglumiti ulogu tinejdžera koji odbija nositi pojas.
Vidimo se.
Vidi, vidi! Ti i Malcolm!
Nije li divan?
Ne mogu vjerovati da izlazim s nezaposlenim glumcem!
O čemu govorite?
Istražujemo tko je pokrenuo glasinu.
Počinjete s osobom koja je prva rekla Aneesi?
Da. Dakle, Aneesa, tko ti je prvi rekao za glasinu?
Ne znam mu ime, ali pio je veliki ledeni kapučino
i hvalio moje obrve kao u Care Delevingne.
Jonah! Počnimo s njime!
I ti ćeš se uključiti u ovo?
O, Bože. Volim ovo. To je sada moj život.
Sjajno.
Bok, dr. Jackson. Super brada!
Bok.
Dr. Jackson, kakvo neočekivano nezadovoljstvo.
Znači tako?
Ovdje sam jer tvoji pacijenti
parkiraju na mojim mjestima.
Kao prvo, kako znaš da su ti vlasnici auta išli k meni?
Možda su iz klinike za presađivanje kose.
Ne, svakako su naši.
Kažem ljudima da parkiraju ondje jer su naša mjesta uz smeće,
gdje žive rakuni.
Oprosti, dr. Jackson. Neće se ponoviti.
Hvala.
Hvala tebi.
Dotjerala si se?
Odlično izgledaš.
Ako moraš znati, idem na zabavu dr. Morales povodom umirovljenja.
Voditeljica je Dermatologije na UCLA-i, gdje me mentorirala.
Znaš što?
Vjerojatno se više kreće u akademskim krugovima.
Da. Dobro.
Neka vaši parkiraju aute na vašim odvratnim mjestima.
Uzbudljivo je riješiti misterij.
Osjećam se kao djevojka s tetovažom zmaja, ali bez oštrih šiški.
Vidite, Jonah!
Mala D.
Trebam tvoju pomoć. Sutra je test iz biologije, a nisam učio
jer sam se napio na štafeti.
Nisi učio u nedjelju?
Bio sam mamuran
pa onda tekma pa je došao Trent
pa smo se napili.
Nevažno. Rekla si da ćeš mi pomoći na štafeti,
no nisi došla, pa mi pomozi sad.
Imam nekog posla. Možemo li se naći na ručku?
Bolje dođi jer ne mogu ovo naučiti bez tebe.
U redu, može.
Dakle, Jonah,
Aneesa kaže da si joj ti rekao za glasinu.
Da, jer nisam lažnjak
i ljudi moraju znati što drugi govore o njima.
Ima glasina da si rođena s kopitom.
Započeo sam je, ali zaslužuješ znati.
Vidiš? Nije li ti drago što znaš?
Da, Jonah! Hvala na iskrenosti.
Dobro. Vratimo se Aneesi. Sjećaš se od koga si čuo glasinu?
Vodim dnevnik za umrežavanje i ucjene ako mi netko krene dramiti.
Eddie Tan.
Fabiola i Eleanor bile su oduševljene tim tragom.
Devi baš i ne.
Našle su ga ispred matematike
i on im je rekao da je čuo glasinu od superpara Drewzanne
koji su se žvalili na tribinama.
Rekli su da su to čuli od Znojne Tare
koja je u kantini jela hamburger.
Uputila ih je do Zle Denise u teretani
koja ih je poslala Astmatičaru Daveu
koji je okrivio Dustina u kazalištu…
Ja, ja, ja.
A on je detektivke poslao
do poznatog lica, Trenta, na satu španjolskoga.
Ne znam.
Sjećam se da sam gurao Marcusovu četkicu
među guzove, zbog psine.
Dok mi je četkica bila među guzovima,
netko je došao i rekao: „Aneesa je anoreksična. Komedija.“
Ne! Čini se da smo u slijepoj ulici!
Reći ću ravnateljici da je istraga propala.
Čekaj, ne! Ta je osoba rekla „komedija“.
Mislim da možemo reći ravnateljici da imamo krivce!
Cure, neću reći da ste bolje od ovoga jer…
Očito je, da.
Pokretanje glasine o kolegici nepristojno je.
Izvukle smo se s mnogo gorim glasinama.
Ali nismo je pokrenule.
Zvuči li kao nešto što bismo rekle? Da. Jesmo li to rekle? Možda.
Mjesec dana kazne za obje. I niste u odboru za ples.
Što?! Ne!
Onda očev autosalon neće platiti cijelu stranicu u godišnjaku.
Ček je već prošao i nema povrata.
Želim vam divan dan.
Prvi je put Devi bila zahvalna
što je te cure ne primjećuju.
I nije da su nedužni stradali.
Shira i Zoe raširile su glasinu pola škole.
Užasan grč u Devinu želucu
vjerojatno je bio osjećaj dobro obavljenog posla.
Zar ne? Nije li tako?
Bok, kanna, savršen trenutak.
Bila sam u nabavci.
Jesi li kupila sokove? Večeras mi dolaze prijatelji.
Nije išla u trgovinu. Kupovala je lokalno.
-Pobrala je susjedove voćke. -Što? Pati, ne smiješ to raditi.
Zašto? Misliš li da dvojica do nas trebaju sve ove naranče?
Jedan je naručio pladanj načosa u deset ujutro.
Ali to je krađa. Amerikanci su čudni s voćkama
i općenito branjenjem posjeda.
Istina. Svi imaju pištolj i sokovnik.
Nitko me neće uhvatiti.
Ako da, vadit ću se na demenciju i brbljati na tamilskom.
Nevažno hoće li te uhvatiti, pogrešno je.
Netko ima prosvjetljenje.
Devi, ista si kao otac.
Tako dobra glava i tako široka ramena.
Bok. Oprosti što još nisam odgovorila na poziv za laserske lovice.
Da, molim te.
Ali ne zovem te zato.
Evan je poslao rad svim koautorima.
Sjajno!
Provjerit ću e-poštu.
Nisam ga još dobila.
Računalo mi je puno virusa zbog bake i Indijskog idola.
Ne, Kamala. Nisi ga primila jer nisi navedena kao koautor.
Što? Kako je to moguće?
Na mom se otkriću temelji cijeli rad.
Znam. Evan bi me ubio da zna da te zovem.
Ali to mora biti pogreška. Riješit ću to.
Kad smo kod toga,
imaš li svoje laserske hlače ili ćeš ih unajmiti?
I hlače i svu drugu opremu.
Pretpostavi da nemam ništa.
Nalini.
Ne mogu vjerovati da ideš u mirovinu. Ne.
Znam, ali vrijeme je.
Želim da upoznaš mog drugog najdražeg štićenika,
dr. Chrisa Jacksona.
Zdravo, dr. Vishwakumar.
Zdravo, dr. Jackson.
Poznajete se?
Naravno. Iznenađena sam što te vidim.
Kladim se da si iznenađena što me vidiš u akademskim krugovima.
Jedino oko čega se slažem s dosadnim tatom i Sharon
jest da sirasti kruh s dijetnom Colom daje poseban okus.
Sranje. Oprosti. Govorim li previše o hrani?
U redu je. Trebale bismo razgovarati o tome što mi se događa u mozgu.
Ne moraš nam reći.
Ne. Moram, ali smije vam biti nelagodno.
Dobro, lani sam upala među kul cure
i na svoju sreću, ne samo da sam bila jedina smeđa cura u grupi,
bila sam i smeđa muslimanka
čija je mama inzistirala da nosi puni kostim na svaku zabavu na bazenu.
Jedino što su mi te djevojke pohvalile bila je moja mršavost.
I onda sam zbog nečega u glavi mislila da ne mogu biti dovoljno mršava.
I nisam mogla prestati.
Pa sam morala u posebnu bolnicu.
Ali želim da znate
da sam u programu i da mi je mnogo bolje
i drago mi je što sam vas upoznala.
Pogotovo tebe, Devi.
Kad imaš indijsku frendicu koja te kuži
i koja se ne ponaša kao da ne pripadam…
Ja sam.
Što si ti?
Pokrenula glasinu.
Što?
Pokrenula sam glasinu.
Ja sam rekla Shiri i Zoe, no nisam znala da je istina.
Bila sam ljuta zbog Bena, hodali smo. Pa sam poludjela
i stvarno mi je žao, Aneesa.
Idem ja.
Barem sam rekla istinu. I to se računa, zar ne?
Eleanor, idemo i mi.
Nalini, jesi li znala da Chris sav novac od svoje kozmetičke linije
daje za besplatne operacije u Dječjoj bolnici?
Nije li to dojmljivo?
Da, vrlo dojmljivo.
I sam odgaja sina.
-Nevjerojatno. -Hvala.
Ti si otac?
Chrise, ni Nalini nije manje dojmljiva.
Bila je prva osoba
koja je osvojila kiruršku nagradu Bevins kao specijalizantica.
Čekaj, to si bila ti?
Sjećam se da sam čuo za to i bio ljubomoran.
Mogla bih se hvaliti vama cijelu noć, ali moj je muž previše popio.
-Zdravo. -Previše pjenušca.
A pokušava održati govor, pa bolje da odem onamo.
Nisam znao da si faca.
Nisam znala da si dobrica. Tko bi rekao?
Znam da bismo trebali biti neprijatelji, ali mogu li ti donijeti piće?
Ti vrapca!
Nalini Vishwakumar?
O, Bože. Najnapornija osoba na specijalizaciji.
-Zdravo, Gail. -Bok.
Hej, čula sam za Mohana. Baš grozno.
Tako grozno, užasno!
Kako se držiš?
-Držim se. Hvala. -Stvarno?
Odavno se znamo. Ne moraš se pretvarati.
Dobro sam.
Dobro. Ako išta trebaš,
čak ako želiš doći u moju kuću i plakati, tu sam. Dobro?
Hvala, Gail.
Hej, Gail.
-Hej! -Chris Jackson.
Chris! Naravno!
Upoznali smo se na konferenciji u Dubuqueu prije par godina. Sjećaš li se?
Svakako. A da popijemo piće? Možemo razgovarati.
-Da. Rado. -Da.
Dobro. Vidimo se poslije.
Jedva čekam.
Bok. Kako smo?
Još se ljutite?
Ne ljutimo se. Samo smo razočarane.
Da. Baš si ovo zadevila.
Devi kao negativan glagol?
Da. Dopustila si da te tvoja ćud nadvlada.
Gore nego kad si udarila automat.
Nisam platila da mi slastice zapnu.
Dobro. Možda sam ovo zadevila, ali grozno se osjećam. Aneesa mi je draga.
Onda smisli način da joj se ispričaš,
glazbenim brzojavom ili promišljenim izborom sapuna za kupke.
A što ako pokušam objasniti svoju stranu priče?
S poštovanjem, ne vjerujem da to možeš izvesti.
Daruj joj sapune.
Ali Aneesa je smirena i ležerna.
Ako razgovaramo, shvatit će me.
Vjerujte mi, do kraja dana,
glagol zadeviti značit će „popraviti nešto zauvijek“.
Ne znam.
Fab, plesni odbor postavio je stol. Spremna?
-Da, idemo. -Dobro.
Želite nekog nominirati za kralja i kraljicu Cvrčaka?
Ako su Paxton i Zoe, već su nominirani 50 puta.
Ne, ne Paxtona i Zoe.
Želimo se kandidirati za kraljice Cvrčaka.
To ne mogu.
Što? Zašto? Zato što smo dvije cure?
Uzrujava te pomisao na istospolni plesni kraljevski par?
Radije ugnjetavaš queerove?
Prestani vikati na mene! Nije mi problem što ste gej.
Ne mogu otići da isprintam drugi obrazac
jer je ravnateljica otpustila ostatak odbora za ples.
-Mogu prekrižiti kralj i staviti kraljica. -Dobro.
UNESITE IMENA KRALJA I KRALJICE CVRČAKA
Hvala. Završno glasovanje održat će se na plesu
koji sad očito moram organizirati sama.
Hej, upravo si izribala Carley. To je bilo sjajno.
Kandidirale ste se?
Da, sve je to bila Fabiolina ideja.
To je moja cura. Baš si opaka, Fab.
Sad vam moramo osigurati pobjedu.
Dobro.
'Jutro, dr. Jackson.
Dobro jutro, dr. Vishwakumar. Odakle ti?
Znaš, iz svog auta
koji je parkiran u utrobi pakla.
Zašto bi parkirala ondje kad imaš mjesto ovdje?
REZERVIRANO
Opa! U zadnje se vrijeme ponašaš kao junak.
Kako je prošao razgovor s Gail?
Mogu ga opisati samo kao dug i bolan.
Znaš da nisi morao, zar ne?
Nisam prošao ništa slično onomu što si ti doživjela,
ali kad se moja žena odselila, svi su htjeli razgovarati o tome.
Nikoga nije bilo briga što nemam što reći.
Sinoć sam se rado žrtvovao za ekipu.
Poslije tebe.
Zapravo moram riješiti nešto osobno, ali hvala.
Hvala na tome i na parkirališnome mjestu.
Naravno. Druga najbolja dermatologica Sherman Oaksa
zaslužuje drugo parkirališno mjesto.
Bio si pristojan čovjek sedam sekunda i to ću prihvatiti.
Kamala, imamo se zadovoljstvo družiti idućih 60 minuta.
Kako da počnemo?
Da ti ispričam kako sam postao ovo što jesam?
Sve je počelo na farmi koza u župi Barton-upon-Humber…
Oprostite što vas prekidam,
ali najprije bih htjela razgovarati o nečemu.
Naravno, ovo je tvoje vrijeme.
Evan je sinoć poslao prvi nacrt rada
i izostavio je moje ime.
A misliš da te trebao navesti kao autoricu?
Da. Ne znam je li vam Evan rekao, ali ja sam shvatila
koje stanice imaju najveću sposobnost samoobnove.
Izvrsno si to opazila,
ali ne miješam se u politiku laboratorija.
Ako je Evan izostavio tvoje ime, sigurno je imao razlog.
Ali mislim da zaslužujem autorstvo.
Kamala, doista želiš provesti naš sat mentorstva
žaleći se se na drugoga kolegu?
Vratimo se na to kako je dječak odgojen među kozama dobio Nobela.
Devi je znala da može sve ispraviti ako samo razgovara s Aneesom,
no kad je došla na kemiju,
na Aneesinu mjestu u laboratoriju bio je brbljavi Jonah.
Kad je Aneesa posljednji put izostala,
bila je u…
Devi Vishwakumar, javi se ravnateljici.
Upala je u klopku.
Neugodnjak!
Devi, Aneesa mi je rekla da si ti pokrenula glasinu.
Jesam i jako mi je žao.
I meni je žao.
Suspendirana si.
-Što?! -Rekla sam da si suspendirana.
Ali Zoe i Shira samo su izbačene iz plesnog odbora,
a rekle su više ljudi.
Nekoliko dopunskih i bit ćemo kvit.
Ovo nisu pregovori.
Pokrenula si glasinu, lagala ravnateljici
i pustila da kaznim dvije učenice.
Ali suspenzija ide u moj trajni spis!
Možda neću moći na Princeton!
Mama, učini nešto!
Žao mi je, Devi.
To su posljedice tvojih nedjela.
Nađimo se u autu. Samo uzmi svoje stvari.
Hej, Aneesa.
Možemo razgovarati?
Tako mi je žao zbog svega.
Ravnateljica me suspendirala. Ako razgovaraš…
Do toga ti je stalo?
Mislila sam da su cure iz bivše škole sebične. Ali ti…
Ne želim biti sebična.
Osjećam se užasno zbog svega, ali ne razumiješ.
Oduvijek želim ići na Princeton. To je moja furka.
A ja sam nova djevojka s poremećajem prehrane.
I nisam se spetljala s Benom.
Očito je da vas dvoje imate povijest.
Ali ušli ste u Trentov šator.
Da se skrijemo od tebe jer si nas tjerala da trčimo.
Svi su imali pravo. Ti si luda, Devi.
Hvala lijepa. Pao sam biologiju.
Ljutiš se na mene? Za to nisam ja kriva.
Da si mi pomogla kako si rekla…
Paxtone, ako želiš dobre ocjene, budi dobar učenik.
Ne mogu te držati za ruku!
A sad me ispričaj, suspendirana sam!
Opa, dvije uzastopne svađe.
Čovječe, baš je zadevila cijeli dan. Prvotno značenje te riječi.
AKO SE VI ILI NETKO KOGA ZNATE BORITE S POREMEĆAJEM PREHRANE,
INFORMACIJE I RESURSI DOSTUPNI SU NA…
Prijevod titlova: Željko Radić